Държавен вестник, бр. 20, 2026 г., стр. 29

БРОЙ  20	
Д Ъ Р Ж А В Е Н  В Е С Т Н И К 	
СТР.  29   
4.5.1. в поканата за доброволно изпълнение ИА НФЦ уведомява кандидата за размера 
на дължимите суми, за срока за възстановяването им, банковата сметка, по която да бъдат 
възстановени, реда, по който ИА НФЦ да бъде уведомена за доброволното възстановяване, както 
и за действията по принудителното изпълнение, които ще бъдат предприети след изтичането на 
срока за доброволно изпълнение; 
4.5.2. в случай че кандидатът не изпълни доброволно задължението си, в срок до 10 
работни дни след изтичането на срока за доброволно изпълнение на задължението ИА НФЦ 
уведомява Националната агенция за приходите за събиране на вземането. 
5. За договор за реализация на проект на фестивал и културна проява
5.1. клауза, че държавното финансиране се осъществява по смисъла на Закона за
държавните помощи и условията на Регламент (ЕС) № 651/2014 на Комисията от 17 юни 2014 г. 
за обявяване на някои категории помощи за съвместими с вътрешния пазар в приложение на 
членове 107 и 108 от Договора (ОВ, L 187/1 от 26 юни 2014 г.), че Изпълнителна агенция 
„Национален филмов център“ е администратор на държавната помощ и че държавното 
подпомагане се осъществява по схема № ………………..; 
5.2. размерът на предоставената държавна помощ в брутно изражение, т.е. преди 
облагането с данъци или други такси, видът и размерът на разходите и редът за отчитане на 
действително извършените разходи; 
5.3. бюджет на проекта; 
5.4. броят и размерът на траншовете и изискваните отчетни документи за разходването 
на помощта, както и условия за сконтиране, когато са приложими; 
5.5. видът и размерът на допустимите разходи и ред за отчитане на действително 
извършените разходи съгласно чл. 66 от Правилника за прилагане на Закона за филмовата 
индустрия; 
5.6. представяне на финансов отчет за извършените разходи, заверен от експерт-
счетоводител: 
5.6.1. разходите да се отчитат по приетата класификация на бюджета, диференцирано 
по източници на финансиране, държавна помощ от Агенцията и всички други източници, 
формиращи бюджета и доказателства за реалното им плащане; 
5.6.2. условието, че допустимата разлика между отчетени и планирани разходи не може 
да надвишава 10 на сто от общите по отчет; 
5.7. задължението за възстановяване на сума, равна на процентното изражение на 
предоставената държавна помощ от неотчетените разходи, в случай че отчетените разходи не 
достигат планираните в бюджета; 
5.8. произтичащите от получаване на помощта задължения за получателя на помощта 
съгласно ЗФИ и правилника за неговото прилагане; 
5.9. кандидат, който разходва помощ не по предназначение или се установи по 
предвидения от законодателството ред, че е подал невярна или неистинска информация, въз 
основа на която е получил помощта, я възстановява на Агенцията в пълен размер заедно със 
законната лихва, от момента на получаването на съответната сума до окончателното й 
изплащане, съобразно изискванията на Закона за държавните помощи и Регламент (ЕС)  
№ 651/2014; в този случай ИА НФЦ изпраща покана до кандидата за доброволно изпълнение на 
задължението в 14-дневен срок от получаването на поканата: 
5.9.1. в поканата за доброволно изпълнение Агенцията уведомява кандидата за размера 
на дължимите суми, срока за възстановяването им, банковата сметка, по която да бъдат 
възстановени, реда, по който Агенцията да бъде уведомена за доброволното възстановяване, 
както и за действията по принудителното изпълнение, които ще бъдат предприети след 
изтичането на срока за доброволно изпълнение; 
5.9.2. в случай че кандидатът не изпълни доброволно задължението си, в срок до  
10 работни дни след изтичането на срока за доброволно изпълнение на  задължението, 
Агенцията уведомява Националната агенция за приходите за събиране на вземането. 
“